Nelson Merentes

Nelson José Merentes Diaz (født 6. mai 1954Filtradas.com – Cablegate2: Biografías reportadas por la embajada de EEUU en Caracas, besøkt 24. oktober 2011. i Caracas) er en venezuelansk økonom. Han var sentralbanksjef (Presidente) i Venezuelas sentralbank fra 28. april 2009, etter at daværende sentralbanksjef Gastón Parra Luzardo døde, til 21. januar 2017, da han ble bedt om å søke avskjed av president Nicolás Maduro. Merentes ble bedt om å søke avskjed bl.a. på grunn av høy inflasjon i Venezuela.Deutsche Welle - Venezuela President Maduro names new central bank chief, beskt 27. oktober 2017.Forbes - Congratulations To Venezuela - Central Bank Chief Causing 1,600% Inflation Fired, besøkt 27. oktober 2017. 

Han er født i Caracas, og har en Ph.D. i matematikk (summa cum laude) fra Universitetet i Budapest i Ungarn i 1991. Han har vært professor ved Universidad Central de Venezuela (UCV) siden 1995, der han også har vært professoriatets representant i styret. 

Før han ble sentralbanksjef har han bl.a. vært finansminister i to perioder; fra 2001 til 2002 og 2004 til 2007. Han var også minister for vitenskap og teknologi i 2002. 

Ricardo Sanguino overtok som sentralbanksjef etter Merentes.

 Referanser 

 Eksterne lenker 
 Presidente Nelson José Merentez Díaz (arkivert)

Kategori:Sentralbanksjefer
Kategori:Finansministre
Kategori:Venezuelanere
Kategori:Personer fra Caracas